Sefuroksim

Sefuroksim, antaranya dijual di bawah jenama Zinacef, merupakan sebuah antibiotik yang digunakan untuk merawat dan mencegah beberapa jenis jangkitan bakteria, yang termasuk radang peparu, meningitis, otitis media, sepsis, jangkitan saluran kencing dan penyakit Lyme. Ia digunakan melalui mulut atau suntikan ke dalam vena atau otot.

Kesan sampingan umum termasuklah loya, cirit-birit, tindak balas alahan, dan sakit di tapak suntikan. Kesan sampingan yang serius mungkin termasuk jangkitan Clostridium difficile, anafilaksis dan sindrom Stevens-Johnson. Penggunaan semasa mengandung dan penyusuan bayi dipercayai selamat. Ubat ini merupakan sefalosporin generasi kedua dan berfungsi dengan mengganggu keupayaan bakteria untuk membuat dinding sel yang mengakibatkan kematiannya.

Sefuroksim telah dipatenkan pada tahun 1971, dan diluluskan untuk kegunaan perubatan pada tahun 1977. Ia berada dalam Senarai Ubat Penting Pertubuhan Kesihatan Sedunia. Ia boleh didapati sebagai ubat generik. Seminggu rawatan dengan ubatan tersebut yang diambil melalui gastrousus menelan kos NHS kira-kira £18 pada 2019 di United Kingdom. Di Amerika Syarikat, kos borong bagi jumlah dos seminggu ini ialah kira-kira memakan kos sekitar AS$8.50. Pada 2017, ia merupakan ubat ke-342 yang paling kerap dipreskrib di Amerika Syarikat, dengan lebih daripada 800 ribu preskriban setahun.

 Rujukan 

 Pautan luar 


Kategori:Antibiotik sefalosporin
Kategori:WPPER
Kategori:Perencat asetaldehid dehidrogenase
Kategori:Karbamat
Kategori:Ubat enantiomer tulen
Kategori:Sebatian 2-furil
Kategori:Ketoksim
Kategori:Ubat penting Pertubuhan Kesihatan Sedunia